Սիրամարգի պարը կատարողը՝ դիմահարդարմամբ (Հնդկաստան)
**Սիրամարգի պար** կամ **սիրամարգերի պար**, ասիական ավանդական ժողովրդական պար, որը պարողների շարժման միջոցով փոխանցում է սիրամարգերի շարժման գեղեցկությունն ու նրբագեղությունը։

Ասիայում զարգացած է սիրամարգի պարի մի քանի ավանդույթ. սիրամարգի պարերը ամենատարածվածն են Չինաստանում, Մյանմայում, ինչպես նաև Կամբոջայի արևմտյան և հյուսիսային մասերում, արևմտյան Ճավայում (Ինդոնեզիա), սիրամարգի պարը տարածված է նաև Հարավային Հնդկաստանում, Շրի Լանկայում և Բանգլադեշում։

2006 թվականին պարը ներառվել է Չինաստանի ազգային ոչ նյութական մշակութային ժառանգության ցանկում։ Ըստ չինական մեկնաբանության՝ պարը բարության, իմաստության, գեղեցկության, հաջողության և երջանկության խորհրդանիշ է։

Ազգային առանձնահատկություններ
-----------------------------

### Չինաստան

Սիրամարգը որպես Չինաստանի հարավարևմտյան Յուննան նահանգի դաի ժողովրդի տոտեմ, որը Չինաստանի էթնիկ խմբերից է, նրա մշակութային և հոգևոր ասպեկտների անբաժանելի մասն է։ Սիրամարգի պարը, որպես դաի ժողովրդի ժողովրդական պարերի մեջ ամենահայտնի և ավանդական պար, տարածված է Ժույլիում, Լյուքսիում (Դեհուն Դաի Կաչինի ինքնավար շրջան), Մենդինում, Մենգդայում (Ջինգու Դաի Յի ինքնավար շրջան), Ցանյուան Վա ինքնավար շրջանում և դաի ժողովրդի բնակության այլ շրջաններում։ Դաի ժողովուրդը հավատում է, որ «սրբազան թռչունը» կամ սիրամարգը երջանկության և բարեհաճության խորհրդանիշ է և ներկայացված է բազմաթիվ ժողովրդական լեգենդներում։ Սիրամարգի պարը դաի ժողովրդի սիրելի պարն է, նրան բնորոշ են ժողովրդական բոլոր հատկանիշները։

Սիրամարգի պարը շատ երկար պատմություն ունի և սերտորեն կապված է ազգային մշակույթի հետ։ Ցանկացած փառատոն կամ տոնախմբություն ուղեկցվում է սիրամարգի պարով, լինի դա ջրի ամենամյա փառատոնը, թե դարպասների փակման/բացման փառատոնը:

Չինաստանում կա դաի էթնիկ խմբի ավանդական սիրամարգի պարի երկու տարբեր տեսակ։ Դրանցից մեկը սիրամարգի պարն է, որի ժամանակ օգտագործում են հնդկեղեգից, մետաքսից և այլ նյութերից պատրաստված ծանր տակդիրներ, որոնք նմանակում են սիրամարգի ձգվող փետուրը։ Այդպիսի մեկ տակդիրը կարող է կշռել մինչև 20 կգ։ Այն ամրացվում է պարուհու մեջքին և գոտկատեղին։ Մեկ այլ տարբերակ է «անզեն սիրամարգի պարը», որի ժամանակ պարողները ծանր տակդիրի կարիք չունեն։ Թմբուկները սիրամարգի պարի ավանդական ուղեկցող գործիքներն են։

### Հնդկաստան

Մայիլաթամը (թամիլերեն՝ மயிலாட்டம்), որը հայտնի է նաև որպես սիրամարգի պար, կատարում են սիրամարգի հագուստով աղջիկները հնդկական Թամիլ Նադու և Կերալա նահանգներում՝ բերքահավաքի Պոնգալ փառատոնի ժամանակ։

### Ինդոնեզիա

Ինդոնեզիայում այն հայտնի է որպես սիրամարգի պար (Մերաք կամ Թարի Մերաք պար) և առաջացել է Արևմտյան Ճավայում։ Այն կատարում են սունդանական դասական պարային շարժումների հետ միախառնված սիրամարգի շարժումներից ոգեշնչված պարուհիները։ Այդ պարի ավանդույթը կապված է պարուսույց Ռադեն Թիեջե Սոեմանթրիի հետ, որը ստեղծել է պարի խորեոգրաֆիան մոտ 1950-ական թվականներին։ Պարը կատարվում է պատվավոր հյուրի համար մեծ միջոցառման ժամանակ, ինչպես նաև երբեմն կատարվում է սունդանական հարսանեկան արարողությունների ժամանակ։

Պատկերասրահ
-----------

* Սիրամարգի պար
* ՄյանմաՄյանմա
* ԹաիլանդԹաիլանդ
* ՀնդկաստանՀնդկաստան
* ԻնդոնեզիաԻնդոնեզիա

### Տեսանյութեր

* «Սիրամարգի հոգին» պար, 2017 թվական ՅուԹյուբում
* The Soul of Peacock - Peacock Dance - Traditional Dance / 杨丽萍《雀之灵》完整版 高清 孔雀舞 傣族舞 ՅուԹյուբում
* Vehaara Arts Peacock Dance ՅուԹյուբում

Ծանոթագրություններ
------------------

1. ↑  Николаева Дарима Анатольевна, Гао Цзя Синь. СЕМАНТИКА НАРОДНОГО КИТАЙСКОГО ТАНЦА "ПАВЛИН" // Современная научная мысль. — 2019. — Вып. 4. — С. 171–175.(ռուս.). — ISSN 2308-264X.
2. 1 2  «НИКОЛАЕВА Д.А. ГАО ЦЗЯ СИНЬ СЕМАНТИКА НАРОДНОГО КИТАЙСКОГО ТАНЦА «ПАВЛИН». *КиберЛенинка*. Վերցված է 2024-02-29-ին.
3. ↑  «傣族孔雀舞 - 中国非物质文化遗产网·中国非物质文化遗产数字博物馆». *www.ihchina.cn*. Վերցված է 2024-02-29-ին.
4. ↑  «Танец павлина (кунцюэ-у; 孔雀舞) - Большая Китайская Энциклопедия». *Шанс Боку*. Վերցված է 2024-03-01-ին.
5. ↑  «孔雀舞 kǒngquèwǔ «танец павлина» (национальный танец народа Дай), павана (старинный медленный танец, распространённый в Европе) — Школа Конфуция РГППУ» (ռուսերեն). 2021-01-12. Վերցված է 2024-02-29-ին.
6. ↑  «Павлин в китайской культуре». *ruchina.org*. Վերցված է 2024-03-01-ին.
7. ↑  «Tamil Folk Dances». *www.carnatica.net*. Վերցված է 2024-02-29-ին.
8. ↑  Bayu (2020-11-16). «Sejarah Tari Merak | Kostum, Gerakan, Gambar, Vidio [Lengkap]». *Sahabatnesia* (ինդոնեզերեն). Վերցված է 2024-02-29-ին.